## Program pomoćničkog ispita za zanimanje zlatar

### NN 5/2004 (15.1.2004.), Program pomoćničkog ispita za zanimanje zlatar

# ministarstvo za obrt, malo i srednje poduzetništvo

**216**

Na temelju stavka 4. članka 53. Zakona o obrtu (Narodne
novine, br. 49/03) ministar za obrt, malo i srednje
poduzetništvo nakon prethodno pribavljena mišljenja Hrvatske obrtničke komore,
donosi

### PROGRAM  POMOĆNIČKOG ISPITA ZA ZANIMANJE ZLATAR

I.

Svrha
pomoćničkog ispita je dokazivanje ispitanika da je
stekao vještine i stručno-teorijska znanja, utvrđena nastavnim planom i
programom za zanimanje zlatar (Narodne novine, br.
84/ 97), nužna za obavljanje poslova u tom zanimanju.

II.

Pomoćnički ispit se sastoji iz
praktičnoga i teorijskog dijela.

III.

Za praktični dio ispita
zadaje se, u skladu s nastavnim planom praktičnog dijela naukovanja, praktična
zadaća (uradak i radne probe) iz područja:

if !supportLists1.      endifizrada
lanca iz plemenitih metala;

if !supportLists2.      endifizrada
i montaža ukrasnih okvira za kamen (fasunga) i spajanje istih u predviđeni
nakit;

if !supportLists3.      endifizrada
nakita i dijelova nakita ručnim alatima;

if !supportLists4.      endifizrada
dijelova nakita lijevanjem;

if !supportLists5.      endifodržavanje
lanaca, nakita i dragulja;

if !supportLists6.      endifizbor,
rukovanje, skladištenje i odlaganje kiselina, lužina i drugih organskih
materijala;

if !supportLists7.      endifispitivanje
finoće materijala (zlata) i mjerenje mase vaganjem.

Ispitanik mora u zadanom roku primjereno pomoćničkom statusu izraditi uradak i obaviti radnu probu.
Ispitna komisija na temelju dolje navedenih uradaka i radnih proba zadaje
ispitaniku jedan do tri uratka i jednu do tri radne probe. Ispitna komisija
može i samostalno predložiti uratke i radne probe koje će zadati ispitaniku.

POMOĆNIČKI URADAK

|  |  |
| --- | --- |
| Vrsta uratka | Opis uratka |
| Izrada lanca | Kandidat mora znati izabrati alate za ručnu izradu lanca, odrediti vrste i režime postupaka obrade i izvesti radne postupke pri izradi lanca iz plemenitih metala i slitina. Lanac mora biti od karika različitih profila, ne smije biti lijevan, a može imati strojno izrađene dijelove. Površina mora biti fino polirana. |
| Izrada prstena | Kandidat mora znati izabrati alate  za ručnu izradu prstena, odrediti vrste i režime postupaka obrade i izvesti radne postupke pri izradi prstena iz plemenitih metala. Prsten mora biti izrađen  ručno, bez lijevanih–ali može imati gotove prešane dijelove. Prsten mora imati jedan  ukrasni kamen. Površina mora biti polirana. |
| Izrada narukvice | Kandidat mora znati izabrati alate za ručnu izradu narukvice, odrediti vrste i režime postupaka obrade i izvesti radne postupke pri izradi narukvice iz plemenitih metala. Narukvica mora biti od karika različitih profila, ne smije biti lijevana - a može imati  strojno izrađene i gotove dijelove. |
| Izrada broša | Kandidat mora znati izabrati alate za ručnu izradu broša, odrediti vrste i režime postupaka obrade i izvesti radne postupke pri izradi broša iz plemenitih metala. Broš mora biti izrađen ručno bez lijevanih - a može imati gotove prešane dijelove. Broš mora imati jedan ukrasni kamen ili biser. Površina može biti polirana ili završno obrađena na neki drugi način. |
| Izrada naušnica | Kandidat mora znati izabrati alate za ručnu izradu naušnica, odrediti vrste i režime postupaka obrade i izvesti radne postupke pri izradi naušnica iz plemenitih metala. Naušnica mora biti izrađena ručno bez lijevanih, a može imati gotove prešane dijelove. Naušnica mora imati jedan ukrasni kamen. Površina može biti polirana ili završno obrađena na neki drugi način. |
| Izrada funkcionalnih nakita | Kandidat mora znati izabrati alate za ručnu izradu, odrediti vrste i režime postupaka obrade i izvesti radne postupke pri izradi različitih funkcionalnih dijelova nakita (zglobovi i ušice, skrivene kukice, dijelove za gumbe za košulju, zatvarače na pritisak, na okretanje i vođenje te mehanizme za naušnice. Dijelovi moraju biti izrađeni ručno. |

RADNA PROBA

|  |  |
| --- | --- |
| Vrsta radne probe | Opis radne probe |
| Izrada slitina i topljenje | Kandidat mora znati upotrebljavati alate i pribor za postupak topljenja, odabrati slitinu za topljenje, izračunati omjere pojedinih komponenata slitine i izvesti postupak topljenja (postupak legiranja zlata). |
| Izrada okvira i stavljane kamena u okvire | Kandidat mora poznavati alate i pribor za izradu okvira, izraditi okvir za kamen i umjeti pričvrstiti kamen u gotov predmet. |
| Izvođenje postupka  lemljenja | Kandidat mora znati izabrati alate  i pribor za lemljenje, odrediti način lemljenja  i spojiti uratke mekim lemljenjem |
| Popravak nakita | Kandidat mora znati izabrati alate i pribor za popravak nakita, utvrditi kvar i izvršiti popravak  nakita |

Pri izradi praktične zadaće
ispitanik (naučnik) mora se pridržavati propisanih mjera zaštite na radu i
zaštite okoliša te ostalih uvjeta koje odredi ispitna komisija.

Ispitanik mora ispitnoj komisiji
priložiti mapu praktičnog dijela naukovanja za sve godine obrazovanja iz koje
je vidljivo da je uspješno svladao ovaj dio naukovanja.

IV.

Stručno-teorijski
dio ispita obuhvaća teorijska znanja nužna za obavljanje praktičnih postupaka u
zanimanju koja su propisana nastavnim planom i programom za teorijski dio
naukovanja.

NASTAVNI PREDMET

*Tehnologija zanimanja*

1. Povijest
   zlatarstva
2. Metali
3. Plemeniti
   metali
4. Slitine
   (ili legure)
5. Nemetalni
   materijali
6. Osnove
   geometrijske optike
7. Drago
   kamenje i ostali  ukrasni materijali
8. Električna
   struja
9. Organizacija
   i zaštita u radionici, priprema, tijek i kontrola rada
10. Obrada
    skidanjem strugotine
11. Plastične
    obrade
12. Zaštita
    i fina obrada površine
13. Elementi
    i postupci spajanja
14. Montaža
    dijelova i sklopova
15. Toplinska
    obrada
16. Lijevanje

Tehnološke vježbe

1. Osnove
   crtanja i tehničkog crtanja
2. Osnove
   oblikovanja
3. Vježbe
   izrade modela i crteža

Stručni račun

1. Matematičke
   i računske osnove
2. Izračunavanje
   plaća
3. Izračunavanje
   materijala i fizikalnih veličina
4. Izračunavanje
   troškova
5. Razne
   kalkulacije

## OCJENJIVAČKI LIST

**I.  PRAKTIČNI DIO ISPITA**

|  |  |
| --- | --- |
| Radnje obavljene u okviru praktične zadaće | Broj bodova |
| Izrada crteža i dizajniranje uratka | 0 – 10 |
| Priprema radnog mjesta i red  u zlatarskim radionicama | 0 – 10 |
| Izbor postupaka, pribora, alata i materijala na osnovi tehničke dokumentacije | 0 – 10 |
| Izvođenje postupaka  izrade zadanog uratka | 0 – 30 |
| Način rukovanja ručnim alatima i priborom | 0 – 15 |
| Brzina i spretnost te vrijeme izrade uratka | 0 – 15 |
| Racionalnost u trošenju materijala i energije | 0 – 10 |
| Korištenje tehničko-tehnološke dokumentacije | 0 – 10 |
| Mjerenja i ispitivanja gotovih uradaka | 0 – 10 |
| Mjere zaštite na radu | 0 – 10 |
| Završni izgled uratka | 0 –10 |
| UKUPNO BODOVA | 140 |

BODOVNA LISTA

|  |  |
| --- | --- |
| Postotak (%) bodova | Ocjena |
| 92 – 100 | Odličan              ( 5 ) |
| 81 – 91 | Vrlo dobar         ( 4 ) |
| 67 – 80 | Dobar                ( 3 ) |
| 50 – 66 | Dovoljan            ( 2 ) |
| 0 – 49 | Nedovoljan        ( 1 ) |

# II.  STRUČNO-TEORIJSKI DIO

Stručno-teorijski
dio ispita je u pisanom obliku, a sastoji se od pitanja i zadaća koje postavlja
ispitna komisija. Za zanimanja za koja postoji katalog ispitnih pitanja i zadataka
za pomoćničke ispite, koristi se taj katalog.

Ocjena se
utvrđuje prema ovoj ljestvici:

BODOVNA LISTA

|  |  |
| --- | --- |
| Postotak (%) bodova | Ocjena |
| 90 – 100 | Odličan              ( 5 ) |
| 80 – 89 | Vrlo dobar         ( 4 ) |
| 70 – 79 | Dobar                ( 3 ) |
| 60 – 69 | Dovoljan            ( 2 ) |
| Manje od 30 | Nedovoljan        ( 1 ) |

Ispitanik koji postigne od 30 do
59 posto (%) bodova upućuje se na usmeni ispit.

Na usmenom ispitu u pravilu se provjeravaju
znanja iz onih područja iz kojih naučnik nije pokazao dostatna znanja na
pismenom dijelu ispita.

|  |  |
| --- | --- |
| Klasa: 406-01/03-01/10  Ur. broj: 515-03-03-76  Zagreb, 17. prosinca 2003. |  |

Ministar

**Željko Pecek**, v. r.

Ostalo, NN 5/2004-216